เงินบาทเปิด 30.17/19
ธนาคารซีไอเอ็มบีไทย รายงาน เงินบาทเปิด 30.17/19 ค่อนข้างนิ่งเหตุธุรกรรมเบาบาง
29 ธ.ค. 2553

ธนาคารซีไอเอ็มบีไทย รายงาน เงินบาทเปิด 30.17/19 ค่อนข้างนิ่งเหตุธุรกรรมเบาบาง
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.17/19 บาท/ดอลลาร์ ใกล้เคียงกับวานนี้ที่ปิดตลาดที่ระดับ 30.18/19 บาท/ดอลลาร์
แนวโน้มการเคลื่อนไหวของค่าเงินบาทวันนี้น่าจะยังนิ่ง และเป็นไปตามค่าเงินสกุลอื่นในภูมิภาคที่ค่อนข้างนิ่งๆ เช่นกัน เนื่องจากบางประเทศเริ่มหยุดทำการแล้ว การทำธุรกรรมจึงมีน้อยในช่วงสิ้นปี ประกอบกับยังไม่มีปัจจัยใหม่ๆ ที่จะเข้ามามีผลต่อตลาด
"ช่วงนี้ที่บาทนิ่ง เพราะเป็นสิ้นปี ไม่ค่อยมีคนทำธุรกรรม...ภูมิภาคก็นิ่งเหมือนกัน ส่วนใหญ่จะหยุดกันแล้ว" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 82.29/34 เยน/ดอลลาร์ ส่วนเงินยูโรอยู่ที่ระดับ 1.3106/3109 ดอลลาร์/ยูโร
นักบริหารเงิน คาดว่า เงินบาทวันนี้จะเคลื่อนไหวอยู่ในกรอบ 30.15-30.20 บาท/ดอลลาร์ ขณะที่ในช่วงต้นปีแนวโน้มเงินบาทน่าจะปรับตัวแข็งค่าขึ้นได้